Projekts

LATVIJAS REPUBLIKAS MINISTRU KABINETA

SĒDES PROTOKOLLĒMUMS

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rīgā Nr. 2014. gada \_\_.\_\_\_\_\_\_\_\_\_\_

.§

**Noteikumi par darbības programmas "Izaugsme un nodarbinātība" 9.2.3. specifiskā atbalsta mērķa "Atbalstīt prioritāro (sirds un asinsvadu, onkoloģijas, perinatālā un neonatālā perioda aprūpes un garīgās veselības) veselības jomu veselības tīklu attīstības vadlīniju un kvalitātes nodrošināšanas sistēmas izstrādi un ieviešanu, jo īpaši sociālās atstumtības un nabadzības riskam pakļauto iedzīvotāju veselības uzlabošanai" īstenošanu**

1. Pieņemt iesniegto noteikumu projektu. Valsts kancelejai sagatavot noteikumu projektu parakstīšanai.
2. Noteikt, ka 2014.gadā Eiropas Savienības fondu darbības programmas „Izaugsme un nodarbinātība” 9.2.3. specifiskā atbalsta mērķa „Atbalstīt prioritāro (sirds un asinsvadu, onkoloģijas, perinatālā un neonatālā perioda aprūpes un garīgās veselības) veselības jomu veselības tīklu attīstības vadlīniju un kvalitātes nodrošināšanas sistēmas izstrādi un ieviešanu, jo īpaši sociālās atstumtības un nabadzības riskam pakļauto iedzīvotāju veselības uzlabošanai” (turpmāk – specifiskais atbalsta mērķis) īstenošanai nepieciešamo finansējumu 250 005 *euro* apmērā (līdz Eiropas Sociālā fonda projekta apstiprināšanai un pēc Eiropas Sociālā fonda projekta apstiprināšanas) piesaista no 74.resora „Gadskārtējā valsts budžeta izpildes procesā pārdalāmais finansējums” programmas 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.
3. Veselības ministrijai nekavējoties informēt Ministru kabinetu gadījumā, ja izmaksas, kas pagaidu projektā veiktas pirms tā apstiprināšanas, varētu netikt vai netiek attiecinātas no Eiropas Sociālā fonda, sagatavojot attiecīgu informatīvo ziņojumu par specifiskā atbalsta mērķa ieviešanu, kurā norādīts detalizēts apraksts par radušos situāciju un neatbilstības rašanās cēloņiem un to finansiālo ietekmi, kā arī sniegts apraksts par turpmāko iespējamo risinājumu, lai turpinātu attiecīgā projekta īstenošanu.
4. Veselības ministrijai pēc Finanšu ministrijas pieprasījuma sniegt informāciju par pagaidu projekta ieviešanas progresu, tai skaitā finansējuma saņēmēja veicamajiem iepirkumiem un pirms Eiropas Sociālā fonda projekta apstiprināšanas veiktajiem izdevumiem.
5. Noteikt, ka Ministru kabineta 2014.gada 11.marta sēdes protokola Nr.16 38.§ 13.8.punktā noteiktais ierobežojums, kas paredz atbalstīt specifiskā atbalsta mērķa īstenošanas uzsākšana 2014.gadā tikai pēc darbības programmas "Izaugsme un nodarbinātība" apstiprināšanas Eiropas Komisijā, nav attiecināms uz specifiskā atbalsta mērķa darbībām, kas paredz veselības tīklu attīstības vadlīniju izstrādi, un nav attiecināms uz specifiskā atbalsta mērķa darbībām, kas paredz kvalitātes nodrošināšanas sistēmas koncepcijas izstrādi un tehnisko specifikāciju sagatavošanu.
6. Pieņemt zināšanai, ka atbalstāmās darbības prioritāro veselības jomu tīklu attīstības vadlīniju izstrāde īstenošanai Nacionālais veselības dienests sadarbosies ar Starptautisko Rekonstrukcijas un attīstības banku jeb Pasaules Banku, slēdzot līgumu par veselības tīklu attīstības vadlīniju izstrādi prioritārajās veselības jomās, iesaistot veselības nozares ekspertus, biedrības un nodibinājumus.
7. Pieņemt zināšanai, ka līguma noslēgšanai ar Pasaules Banku par veselības tīklu attīstības vadlīniju izstrādi prioritārajās veselības jomās ir piemērojams Publisko iepirkumu likuma 3.panta pirmās daļas 6.punktā minētais izņēmums.

Ministru prezidente L.Straujuma

Valsts kancelejas direktore E.Dreimane

Veselības ministra vietā

Ministru prezidente L.Straujuma

15.10.2014 08:58

432

A.Tomsone

67876181, Agnese.Tomsone@vm.gov.lv